kardosdrur/scandi-wiki huggingface dataset:
Roaring forties

Roaring forties eller brølende fyrrere på dansk er havområdet på den sydlige halvkugle mellem 40. og 50. breddegrad. Her blæser der en stærk og vedvarende vind fra vestlig kant, da der er meget få landmasser til at hindre luftstrømmen, sådan som det ellers ses på samme breddegrader på den nordlige halvkugle. Derfor har vejrstationen ved Port-aux-Français på Kerguelen, på ca. 49°S, en gennemsnitlige vindhastighed som varierer fra 35 km/t (frisk brise) om sommeren til 41 km/t (lille kuling) om vinteren. Vejrstationen ligger forholdsvis beskyttet, så åbne havstrækninger har betydeligt mere vind.

Området blev navngivet af sømænd i Sejlskibstiden og var en stor hjælp for handelsskibe fra Europa til Ostindien eller Australien, og er i nyere tid blevet anvendt af verdensomsejlere.

Henvisninger

Kilder 

Vind
Slaglængde (bølge)

Slaglængde eller stræklængde () betegner indenfor geografien og meteorologien den afstand som en bølgeskabende vind har blæst henover åbent hav.

Stræklængden anvendes normalt i forbindelse med søgang, hvor stræklængde og vindstyrke er de to afgørende faktorer for at afgøre søgang og for hvor store havbølgerne kan blive. Vindretningen bliver regnet som konstant. Jo længere stræklængde og større vindstyrke, desto mere vindenergi bliver påført vandfladen og desto større bliver havbølgerne.

Hydrologi
Vandbølger
Fetch

Fetch kan have flere betydninger: 
 Slaglængde (bølge)
 President Fetch
Offshore (flertydig)

Offshore  har flere betydninger:
 Offshore betegner havområder, der ligger langt væk fra kysten
 Offshorekonstruktion, bygning til havs
 Offshore-boring, opdagelsen og udviklingen af olie- og gasresourcer, der ligger under vandet, via boring
 Offshoring, at rykke en virksomheds processer til et andet land
 Offshore-hosting, internethosting i et andet land end kundens
 Offshore-vindenergi, vindenergi i en vandmasse
 Offshore (roman), en britisk roman fra 1979 af Penelope Fitzgerald
The Offshore, en gruppering i tv-serien 3%
 Offshore (album), et album fra 2006 af bandet Early Day Miners
 "Offshore" (sang), en sang fra 1996 af den britiske dance-musikgruppe Chicane
 Offshore-banking, banksektor med hovedsæde i udlandet
 Offshore-firma
 Offshore-fond, kollektiv investering i offshore-centre
 Offshore-investering
 Offshore balancing, et begreb anvendt ved analyse af internationale forhold
 Offshore powerboat racing, powerboat racing
Shoaling

Shoaling eller shoalingeffekt betegner indenfor hydraulikken den samtidige fald i bølgelængde og stigning i bølgehøjde, der sker når en dybvandsbølge bevæger sig ind på et lavt vandområde nær kysten. Bølgens hastighed formindskes også ved shoaling.

Referencer 

Vandbølger
Forlaget Ravnerock

Forlaget Ravnerock er et dansk forlag på Fyn. Det blev grundlagt i 1988. Forlaget ejes af Andelsforeningen Ravnerock, hvis formål det er at fremme nyere litteratur og kunst. Forlagsredaktør Bjarne Kim Pedersen er dets drivende kraft.

Forlaget har blandt andet udgivet en dansk oversættelse af det lettiske nationalepos "Bjørnedræberen" i 2012 og en samling fortællinger af Rainer Maria Rilke i 2016.

Forfattere 
Blandt forfattere, der har udgivet på forlaget er:
Claus Høxbroe
Egon Bork
Ejler Nyhavn
Michael Næsted Nielsen
Sune Reitz
 Poul Lynggaard Damgaard

Kilder 

 
Forlag fra Danmark
Etableret i 1988
Otterup
Egentid

Egentid er en størrelse inden for den specielle relativitetsteori, hvor tid og rum afhænger af inertialsystemet. Dvs. at to personer fx vil måle forskellige tider, hvis de bevæger sig ved forskellige hastigheder, hvilket kaldes for tidsforlængelse.

Egentiden er derfor defineret som en ny størrelse, der ikke afhænger intertialsystemet; den er invariant under Lorentz-tranformationer.

Definition 
For at finde en passende definition benyttes det differentielle 4-interval :

hvor  er tiden, mens ,  og  er retningerne i et givent inertialsystem .  er lysets fart, der er Lorentz-invariant. Denne 4-vektor repræsenterer en forskydning i rumtiden, og selvom dens komponenter er relative, er dens skalarprodukt Lorentz-invariant. Skalarproduktet er givet ved:

Intervallet har enheder af længde, så egentiden defineres derfor som intervallet divideret med lysets fart:

Egentiden er altså relateret til den relative tid ved:

Hvis en partikel er i sit hvilesystem , er den rumlige forskydning nul, og udtrykket reducerer derfor til:

Egentiden er altså det samme som tiden i hvilesystemet. Mere generelt ses det, at der på højresiden er den rumlige forskydning over den tidslige forskydning, hvilket blot er hastigheden :

Denne faktor er den inverse Lorentzfaktor  i anden. Den differentielle egentid kan derfor skrives som:

hvilket er udtrykket for tidsforlængelse.

Eksempel 
Et ur bevæger sig med () 90 % af lysets fart. Fra start til slut måler et stillestående ur 30 sekunder (). Det første ur vil derimod måle tiden:

I urets hvilesystem går tiden altså langsommere.

Kildehenvisninger 

Relativitetsteori
Keramisk resonator

En keramisk resonator er en elektronisk komponent, som indeholder keramik med en piezoelektrisk effekt formet som en plade eller skive. Herefter forsynes den med to elektroder, eksterne tilledninger/terminaler og indbygges i en beskyttende indpakning (hus).

Når en keramisk resonator anvendes i et elektronisk oscillatorkredsløb, vil mekaniske vibrationer i resonatoren genererer et oscillerende signal, med en præcis frekvens.  Ligesom en kvartskrystal resonator, anvendes de i oscillatorer, med formålet at generere taktgiversignaler i computere, digitalure og andre digitale kredsløb. 

Keramiske resonator bliver lavet af højstabil piezoelektriske keramikker, typisk lead zirconium titanate (PZT), som fungerer som en mekanisk resonator.

Indpakninger 
En typisk keramisk resonator indpakning har enten to eller tre ben. En keramisk resonator produceres både i SMT og til printplader med huller og i forskellige størrelser.

Se også 
 Kvartskrystal resonator
 Krystaloscillator
 Krystalfilter

Kilder/referencer

Resonatorer
Passive elektronikkomponenter
Niels Paarup-Petersen

Niels Paarup-Petersen (født 3. januar 1978 i Vojens) er en svensk politiker med dansk baggrund. Paarup-Petersen blev valgt til Riksdagen i 2018 for Centerpartiet.

Opvækst og uddannelse 
Paarup-Petersen er født i Vojens i 1978. Hans forældre er sælger Svend Aage Paarup-Petersen og lærer Grete Lilian Paarup-Petersen. Han gik på Povlsbjergskolen i Vojens til 1993, Sydvestfyns Efterskole i Glamsbjerg 1993-1994 og Haderslev Handelsskole 1994-1997. Han han studeret statsvidenskab på Aarhus Universitet og Københavns Universitet.

Privat 
Paarup-Petersen bor i Malmø med sin svenske kone.

Referencer 

Personer fra Vojens
Politikere fra Sverige
Andreas Kalbitz

Andreas Edwin Kalbitz (født 17. november 1972 i München) er en tysk handelsuddannet forlægger og politiker (AfD). Kalbitz blev medlem af Brandenburgs landdag efter valget i Brandenburg i 2014. I 2017 valgt han til leder af AfD i Brandenburg. og af AfDs fraktion i landdagen.

Kalbitz indrømmede i august 2019, at han i 2007 deltog i en højreradikal demonstration i Athen i 2007. Kalbitz hævdede, at han tilfældigt var i Athen, og at han i øvrigt ikke fandt demonstrationen særlig interessant. Han er af det tyske Verfassungsschutz erklæret for højreekstrem.

Noter 

Politikere fra AfD
Forlæggere
Nerlandsøya

Nerlandsøya er en 14,6 km² stor ø i øgruppen Sørøyane i Herøy kommune, Møre og Romsdal fylke i Norge. 
Nerlandsøya er den tredje største ø i kommunen etter Gurskøya og Leinøya, og ligger nordvest for Skorpa og vest for Bergsøya. Indbyggertallet pr 01.01.2018 var 871, fordelt på grundkredsene Kopparstad, Kvalsund og Kvalsvik.

Geografi
Nerlandsøya er skilt fra øen Skorpa af Skorpesundet og fra Bergsøya af Søre Vaulen. Fylkesvej 20  kommer over til Nerlandsøya fra Bergsøya, via Nerlandsøybroen. Denne vej deler sig og går så videre mod henholdsvis Kopperstad og Kvalsvika . På østsiden af øen ligger Breidsundet og Holmefjorden, som skiller øen fra Remøya.

Topologi
Øen har fået navn efter de lave dele af øen,  specielt midt mellem fjeldmassivet Kvalsundfjellet og det som Mulefjellet er en del af. Den laveste del af dette område har også fået navnet Nerland. Den højeste top, som ligger på Kvalsundfjellet, er Varden og er 430 meter høj. Sydøst på øen, øst for Kvalsundfjellet, er der også lavt og til en vis grad muligt at drive landbrug. I vest, mellem Kvalsundfjellet og Mulefjellet, ligger Mulevika ud til Atlanterhavet. Øen er også blevet kaldt Kvalsvikøy.

Kilder og henvisninger 

Øer i Møre og Romsdal
Herøy
Save the World

"Save the World" er en sang af den svenske supergruppe Swedish House Mafia. Sangen indeholder ukrediterede vokaler fra den svenske sanger John Martin, der skrev sangen sammen med Axwell, Steve Angello, Sebastian Ingrosso, Michel Zitron og Vincent Pontare. Den blev udgivet den 13. maj 2011 som digital download, og fik verdenspremiere på BBC Radio 1 den 22. april 2011 af Pete Tong.

Track listing
Digital download
"Save the World" (Radio Mix) – 3:33
"Save the World" (Extended Mix) – 6:50

Digital download — remixes
"Save the World" (Knife Party Remix) – 5:13
"Save the World" (Style Of Eye & Carli Remix) – 6:41
"Save the World" (Alesso Remix) – 5:41
"Save the World" (Third Party Remix) – 6:55
"Save the World" (Futurebound & Metrik Remix) – 4:23

Digital download — AN21 & Max Vangeli Remix
"Save the World" (AN21 & Max Vangeli Remix) – 6:42

Digital download — Zedd Remix
"Save the World" (Zedd Remix) – 6:21

Digital download — Cazzette Remix
"Save the World" (Cazzette's Angry Swedish Hunter Mix) – 6:22 - This remix, which was released through Swedish House Mafia's Facebook page, is no longer available for download.

Referencer

Singler fra 2011
Swedish House Mafia
One Last Tour

One Last Tour var en koncertturné af Swedish House Mafia, der udspillede sig fra 16. november 2012 til 24. marts 2013.

Undervejs på turnéen kom gruppen forbi Danmark i Forum København den 26. november 2012.

Datoer

Turnéer
Swedish House Mafia
Sørøyane

Sørøyane er en øgruppe i Herøy i Møre og Romsdal, Møre og Romsdal fylke i Norge. Den omfatter bl.a. øerne Nerlandsøya, Leinøya, Remøya (Rimøya), Bergsøya, Runde og Skorpa og ligger i den sydlige del af Sunnmøre. Øgruppen har vejforbindelse med fastlandet via Gurskøya og Hareidlandet  

Navnet kan ses i sammenhæng med navnet på Nordøyane, en øgruppe ud for kysten på nordlige  del af Sunnmøre.

Kilder og henvisninger

Øer i Møre og Romsdal
Herøy
Pokémon – Filmen

Pokémon – Filmen: Mewtwo mod Mew, i daglig tale bare Pokémon – Filmen, er en japansk animation spillefilm fra 1999 som foregår i Pokémon-universet og er baseret på TV-serien. Filmen bliv vist i de danske biografer den 14. april 2000 og solgte 152.154 billetter.

Handling 

Pokémontræneren Ash Ketchum med sine venner er blandt andre blevet inviteret til at mødes med verdens største Pokémontræner, mer på vej dertil blive de stoppet af en rasende storm. Da båden, der skulle sejle derud er aflyst, må de finde en anden måde at komme derud. Når de endelig når frem, opdager de, at træneren, som de skal mødes med, faktisk er Mewtwo, en klonet Pokémon skabt med DNA fra den mytiske Mew, og han agter at overtage verden med sine egne klonede Pokémon.

Stemmer

Referencer

Eksterne henvisninger 
 

Pokémon
Film fra 1998
Film fra Japan
Generel havcirkulationsmodel

Generelle havcirkulationsmodeller, også kendt som OGCM'er eller Ocean general circulation models er en særlig type generel cirkulationsmodel (GCM), der anvendes til at beskrive fysiske og termodynamiske processer i havene. Disse modellerer havene ved brug af et tredimensionelt gitter, der inkluderer aktiv termodynamik og derfor for det meste er direkte anvendelige i klimamodeller. De er blandt de mest avancerede værktøjer, der anvendes til at simulere verdenshavenes reaktion på øgede drivhusgaskoncentrationer.

Henvisninger 

Klima
Videnskabelige modeller
Langeskov Centret

Langeskov Centret er et indkøbscenter i Langeskov, Kerteminde Kommune. Centret ligger midt i byen ved siden af togstationen. I centret og det omgivende centerområde er der mere end 20 butikker og dagligvarebutikker samt forskellige liberale erhverv, såsom tandlæge- og lægeklinik samt flere spisesteder.

Langeskov Centret er opført over flere omgange. De ældste dele er fra omkring 1969, mens de nyeste er fra omkring 1986. En udvidelse med boliger på centrets tag blev vedtaget af Kerteminde Byråd den 26. marts 2020.

Den første butik, der åbnede i 1969, var Langeskov Boghandel.

Centret fremstår, trods dets fragmenterede matrikel- og udbygningsstruktur, som en helhed med udvendige facader i pudset tegl, fladt tag og fremhævede indgangspartier med store overdækninger i form af glasbuer. Den indre torveplads er yderligere overdækket af glas i form af en pyramide-konstruktion, der i godt vejr kan skydes til siden. Langs centrets facader findes delvist overdækkede gangstier, der forbinder centrets parkeringsarealer.

Noter 

Indkøbscentre i Danmark
Centret
Orlogsfartøjet ved Kastellholmen

Orlogsfartøjet ved Kastellholmen eller Örlogsfartyget ved Kastellholmen er et skibsvrag, der ligger uden for Kastellholmen i Stockholm, som sandsynligvis stammer fra det danske orlogsfartøj Graa Ulv. Fartøjet blev bygget i 1642 i Neustadt in Holstein og blev erobret fra danskerne under søslaget i Ebeltoft Vig den 23. juli 1659.

Se også 
Svenske skibsvrag

Skibsvrag i Sverige
Arkæologiske fund fra Sverige
Stockholms historie
Pokémon 2 - Kun én har styrken

Pokémon 2: Kun én har styrken, er en japansk animeret spillefilm fra 1999 som foregår i Pokémon-universet og er baseret på TV-serien. Filmen bliv vist i de danske biografer den 8. december 2000 og solgte 85.426 billetter.

Handling 

Pokémontræneren Ash Ketchum og hans venner Misty og Tracey er ud at sejle, men bliver udsat for en storm, som fører dem til øen Shamouti. Der lærer de en profeti at kende, som spår, at verden vil blive oversvømmet af en kæmpebølge. Kun Den Udvalgte kan stoppe profetien fra at gå i opfyldelse, og det viser sig, at det er Ash, der er den udvalgte.

For at redde verden fra undergang må Ash indsamle tre kugler fra forskellige øer - Ildøen, Lynøen og Isøen - for derefter at bringe dem til et tempel på den store ø.

Stemmer

Referencer

Eksterne henvisninger 
 

Pokémon
Japanske film fra 1999
Animefilm
Remøya

Remøya (også kaldt Rimøya) er en 3,6 km². stor ø i øgruppen Sørøyane i Herøy kommune, Møre og Romsdal fylke i Norge.

Man kører over Remøya når man skal til Runde. Leinøya er også en naboø til Remøya.  Remøy og Remøyholmen forbindes med Remøybroen, og  mellem Remøy og Runde går Rundebroen. Remøya har en nu nedlagt skole og et bedehus, disse bygninger bliver brugt ved højtider som 17. maj og juletider. I bedehuset er der  blandt andet mødevirksomhed, søndagsskole, børnekor og ungdomsklub og nogle  basarer i løbet af året. Ved skolen er der en boldbaner ejet af  Remøy grendelag. Skolen blev bygget i 1939. Remøya ligger nær Fosnavåg.

Kilder og henvisninger 

Øer i Møre og Romsdal
Herøy
Nini Bulterijs

Nini Bulterijs (født 20. november 1929 i Temse, død 12. december 1989 i Wilrijk, Antwerpen, Belgien) var en belgisk komponist, pianist, professor og lærer.

Bulterijs studerede klaver og komposition på Det Kongelige Flamske Musikkonservatorium i Antwerpen. Hun studerede herefter komposition privat hos bl.a. Jean Absil. Bulterijs har skrevet en symfoni, orkesterværker, koncertmusik, kammermusik etc.
Hun blev senere professor og lærer i komposition på det Kongelige Flamske Musikkonservatorium i Antwerpen.

Udvalgte værker 

 Symfoni (1965) - for orkester
 "Symfoniske satser" (1960) - for orkester
 Klaverkoncert (1961) - for klaver og orkester
 Violinkoncert (1968) - for violin og orkester

Eksterne henvisninger 

 om Nini Bulterijs på www.musiweb-international.com

Komponister fra Belgien
Professorer
Lærere
Pianister
Peter Cabus

Peter Noël Cabus (født 27. juli 1923 i Mechelen, Belgien - død 11. november 2000) var en belgisk komponist, pianist, organist, rektor, lærer og musikolog.

Cabus studerede komposition privat hos Godfried Devreese, og studerede senere klaver og orgel på Lemmens Institutet i Löwen.
Herefter studerede han komposition på det Kongelige Musikkonservatorium i Buxelles hos bla. Jean Absil og Leon Jongen.
Cabus har skrevet 7 symfonier, orkesterværker, koncertmusik, kammermusik, korværker, vokalmusik etc.
Han underviste som lærer i komposition, og blev senere rektor på Musikkonservatoriet i Mechelen, og levede som udøvende organist og pianist i forskellige embeder.

Udvalgte værker 

 Symfoni nr. 1 (1946) - for orkester
 Symfoni nr. 2 (1957) - for orkester
 Symfoni nr. 3 (1961) - for orkester
 Symfoni nr. 4 (1986) - for strygerorkester
 Symfoni nr. 5 (1987) - for orkester
 Symfoni nr. 6 "Lille symfoni" (1993) - for orkester
 Symfoni (1964) - for kammerorkester
 "Symfoni Koncertante" (1973) - for cembalo, klaver og strygerorkester
 Sinfonietta (1951) - for orkester

Eksterne henvisninger 

 om Peter Cabus på www.musicweb-international.com

Komponister fra Belgien
Organister
Pianister
Lærere
Rektorer
Ali Aminali

Ali Aminali (født 1982) er en dansk-iransk, debattør radiovært, klummeskribent, forfatter og socialrådgiver. Desuden er han tidligere folketingskandidat og Europaparlamentskandidat for Det Konservative Folkeparti. 

Ali har bl.a. været radiovært hos Radio4, Berlingske Media og nu Radio LOUD. Han har også vært på podcasten Alis Integrationsland, og tilknyttet Udestuen, en uformel podcast om politik, samfund og populærkultur med bl.a. Mikkel Andersson, Søren K. Villemoes og Niels Jespersen. 

Ali Aminali er uddannet socialrådgiver og har været ansat som socialrådgiver i Silkeborg Kommune, Århus Kommune og beskæftigelseskoordinator i Viby syd. 

I 2019 udgav Ali Aminali bogen Alis Danmarkshistorie.

Baggrund 
Ali Aminali er oprindeligt fra Shiraz, men kom til Danmark i 1988 som 5-årig. Han voksede op i en lille by ved navn Ålsgårde ved Helsingør, nu bosat i Århus. Ali er far til to drenge som begge er født I Århus. 

Han er uddannet socialrådgiver fra VIA University College i Århus og medlem af Det Konservative Folkeparti, for hvilket parti han i Århus har været opstillet som folketingskandidat og EP-kandidat.

I 2020 fortalte Aminali i radioprogrammet "Touché", at han holdt en pause fra politik og nu kun var menigt medlem af Det Konservative Folkeparti.

Radiovært, forfatter og klummeskribent 
Ali Aminali har været vært på "Alis Integrationsland" . Programmet bliver sendt på Radio4 og har fokus på integrations- og udlændingedebatten. Sidenhen har han været Live-vært hos Berlingske Media, Den Uafhængige og på "Alis Stemmer" hos Radio LOUD.    

Sammen med forfatteren Kristoffer Flakstad har Ali Aminali skrevet bogen Alis Danmarkshistorie, der handler om hans opvækst, dannelsesår og hans syn på det danske integrationssystem som forfejlet. 

Aminali er klummeskribent på Berlingske,, Altinget og Kontrast. Han har bl.a. deltaget i "P1 Debat" i radioen, DR2's "Debatten" på tv og har været gæst hos "Vi ses hos Clements" med Clement Kjærsgaard som vært.

Kilder 

Forfattere fra Iran
Faglitterære forfattere fra Danmark
Debattører fra Danmark
Selvbiografer fra Danmark
Théo De Joncker

Théo De Joncker (oprindelig Théodore Jean Dejoncker) (født 11. april 1894 i Bruxelles - død 12. juli 1964 i Asse, Belgien) var en belgisk komponist, dirigent og violinist.

De Joncker studerede komposition og violin på det Kongelige Musikkonservatorium i Bruxelles hos August de Boeck, Paul Gilson og César Thomson. Han var i en lang årrække dirigent for det Belgiske Nationale Radio Orkester. Han har skrevet 3 symfonier, orkesterværker, kammermusik, koncertmusik, blæserstykker, korværker, vokalværker og klaverstykker.

Udvalgte værker 

 Symfoni nr. 1 "Symfoni Burlesk" (1939) - for orkester
 Symfoni nr. 2 "Klassisk Symfoni" (1939) - for orkester
 Symfoni nr. 3 "Romantisk Symfoni" (1943) - for orkester
 "Musikalsk Portræt" af Bernard Shaw (1944) - for orkester

Eksterne henvisninger 

 om Théo De Joncker på www.musicweb-international.com

Komponister fra Belgien
Dirigenter
Violinister
Godfried Devreese

Godefridus Constant Ernest Eudro Gustaf (Godfried) Devreese (født 22. januar 1893 i Bruxelles - død 4. juni 1962 i Ixelles, Belgien) var en belgisk komponist, dirigent, violinist, rektor og lærer.

Devreese studerede komposition og violin på Musikkonservatoriet i Bruxelles. Han studerede også harmonilærer, orkesterbehandling og komposition hos Paul Gilson. Han har skrevet 4 symfonier, orkesterværker, kammermusik, koncertmusik, instrumentalværker for mange instrumenter, vokalmusik etc. Han underviste som lærer komposition og blev senere rektor på Musikkonservatoriet i Mechelen. Han er fader til komponisten Frédéric Devreese.

Udvalgte værker 

 Symfoni nr. 1 "Gotisk" (1944) - for orkester
 Symfoni nr. 2 "Goethe Symfoni" (1952) - for 4 stemmigkor og orkester
 Symfoni nr. 3 "Sinfonietta" (1962) - for orkester
 Symfoni nr. 4 (1966) - for orkester

Eksterne henvisninger 

 om Godfried Devreese på www.musicweb-international.com

Komponister fra Belgien
Dirigenter
Violinister
Rektorer
Lærere
Pokémon 4Ever

Pokémon 4Ever - Celebi, skovens stemme, er en japansk animeret spillefilm fra 2001 og som er den fjerde film, der foregår i Pokémon-universet og er baseret på TV-serien. Filmen er den første, der ikke blev vist i danske biografer, men udkom derimod direkte på VHS & DVD den 24. november 2004.

Handling 

For 40 år siden gik drengen Sammy ind i en skov, hvor han mødte den legendariske Pokémon, Celebi. En jæger var på jagt efter den legendariske Pokémon, så den var tvunget til at rejse tilbage i tiden, og med sig tog den Sammy.

Ash Ketchum er på vej mod sit næste styrkecenter i Johto-regionen, men møder drengen Sammy, som viser sig at være fra fortiden. Sammen må de finde og beskytte Celebi, som blev såret, da de stak af fra jægeren. Dog er en anden forbryder på spil, som ønsker at fange og bruger Celebi til sine egne, onde formål.

Stemmer

Referencer

Eksterne henvisninger 
 

Pokémon
Japanske film fra 2001
Raymond Moulaert

Raymond Auguste Marie Moulaert (født 4. februar 1875 i Bruxelles, Belgien - død 18. januar 1962) var en belgisk komponist, professor, pianist, lærer og musikolog.

Moulaert studerede komposition på det Kongelige Musikkonservatorium i Bruxelles hos bl.a. Arthur De Greef og Edgar Tinel. Han blev professor på samme skole i harmonilærer, og lærer i komposition på Dronning Elisabeths Kapel for Musik i Bruxelles.
Moulaert har skrevet 2 symfonier, orkesterværker, koncertmusik, kammermusik, kantater, religiøsmusik og vokalværker sidstnævnte, som han specialiserede sig i.

Udvalgte værker 

 Symfoni nr. 1 "Valse" (1936) - for orkester
 Symfoni nr. 2 "af Fugues" (1942) - for orkester
 Klaverkoncert (1938) - for klaver og orkester
 "Symfonisk Etude" (1943) - for orkester
 Sinfonietta (1955) - for orkester
 Trompetkoncert (1937) - for trompet og orkester

Eksterne henvisninger 
 om Raymond Moulaert på www.musicweb-international.com

Komponister fra Belgien
Professorer
Pianister
Lærere
Jean Rogister

Jean Francois Toussaint Rogister (født 25. oktober 1879 i Liège, Belgien - død 20. marts 1964) var en belgisk komponist, violinist, bratschist, hornist og lærer.

Rogister studerede violin, bratsch, horn og komposition på Musikkonservatoriet i Liége. Han blev efter endt uddannelse professor på samme skole i bratsch. Rogister tog senere kompositionstimer og rådgivning hos Vincent d´Indy i Paris. Han har har skrevet 3 symfonier, orkesterværker, koncertmusik, kammermusik, scenemusik, korværker, rekviem, vokalmusik etc. Han var tillige udøvende professionel violinist.

Udvalgte værker 

 Symfoni nr. 1 (1927) - for orkester
 Symfoni nr. 2 "Wallonsk" (1931-1932) - for orkester
 Symfoni nr. 3 (1943) - for strygerkvartet og orkester
 Violinkoncert (1944-1945) - for violin og orkester

Eksterne henvisninger 
 om Jean Rogister på www.musicweb-international.com

Komponister fra Belgien
Violinister
Bratschister
Hornister
Lærere